cyanic-selkie/wikianc huggingface dataset:
נצרות ודרוזים
יתרו כהן מדיין נחשב לאב קדמון של הדרוזים, המייסד הרוחני והנביא הראשי. הדת הדרוזית היא דת מונותיאיסטית ואברהמית המבוססת על תורתם של חמזה בן-עלי בן-אחמד והח'ליף הפאטימי השישי אל-חאכם בִאַמְר אללה, ופילוסופים יוונים כמו אפלטון, אריסטו, פיתגורס וזנון מציטיום. איגרות החוכמה הן הטקסט הבסיסי של האמונה הדרוזית. למרות שהאמונה התפתחה במקור מתוך האסלאם האיסמעילי, הדרוזים אינם מזדהים כמוסלמים ואינם רואים עצמם עוד מוסלמים. מספר הדרוזים ברחבי העולם הוא בין 800,000 למיליון, כאשר רובם המכריע מתגוררים בלבנט.
יחסים היסטוריים
מבחינה היסטורית היחסים בין הדרוזים לנוצרים התאפיינו בשיתוף פעולה ובדו קיום,   לצד תקופות חריגות של עימותים קשים ומעשי אלימות כולל מעשי טבח שביצעו הדרוזים בנוצרים במרד הר הלבנון, ומעשי טבח הדדיים במלחמת האזרחים בלבנון.
המרת דרוזים לנצרות הייתה מקובלת בעבר באזור הלבנט. במהלך מאות השנים אימצו כמה מהדרוזים את הנצרות, כמו חלק מחברי שושלת שיהאב, וכן שבט אבי-לאמה.
הקתולים המרונים והדרוזים ייסדו את לבנון המודרנית בתחילת המאה ה-18, באמצעות מערכת שלטונית וחברתית המכונה "הדואליזם המרוני–דרוזי" בהר לבנון מוטסריפאט. מגע בין נוצרים (בני הכנסיות המרוניות, האורתודוקסיות המזרחיות, המלכיתיות ואחרות) לבין הדרוזים הוביל לחיים משותפים של דרוזים ונוצרים בכפרים ועיירות בהר הלבנון, שוף, ג'בל אל-דרוז, באזור הגליל, הכרמל, ורמת הגולן.
דמויות דת
הדוקטרינה הדרוזית מלמדת שיש "להעריך ולשבח" את הנצרות, שכן כותבי הבשורה נחשבים כ"נשאי חוכמה". האמונה הדרוזית משלבת כמה מרכיבים של הנצרות, בנוסף לאימוץ אלמנטים נוצריים על איגרות החוכמה. שתי הדתות מכבדות את ישו, יוחנן המטביל,  גאורגיוס הקדוש, אליהו, לוקאס, איוב ודמויות נפוצות נוספות. דמויות בברית הישנה כמו אדם, נח, אברהם, משה ויתרו נחשבים לנביאי אלוהים חשובים באמונה הדרוזית, בהיותם בין שבעת הנביאים (כולל ישו והנביא מוחמד) שהופיעו בתקופות שונות בהיסטוריה.
ישו הוא הדמות המרכזית בנצרות, שבה הוא נחשב למשיח ולבן האלוהים. טבעו, מהותו ומסריו של ישו הם נושא יסוד בתאולוגיה הנוצרית וליבתה של הנצרות.
השוואה דתית
במונחים של השוואה דתית, הכנסיות הנוצריות המרכזיות אינן מאמינות בגלגול נשמות או בהעברת הנשמה, בניגוד לדרוזים. האוונגליזם נתפס באופן נרחב כמרכזי באמונה הנוצרית, בניגוד לדרוזים שאינם מקבלים מומרים. קווי הדמיון בין הדרוזים לנוצרים כוללים מאפיינים משותפים בהשקפתם על נישואים מונוגמיים, וכן איסור גירושין ונישואים מחדש, בנוסף לאמונה באחדות האל והתיאופניה.
גם הכנסיות הנוצריות המרכזיות וגם הדרוזים אינן דורשות מילת גברים, למרות שמילת גברים נהוגה בדרך כלל במדינות נוצריות רבות ובקהילות נוצריות רבות, ובנצרות הקופטית והכנסייה האורתודוקסית האתיופית והכנסייה האורתודוקסית האריתריאית כטקס מעבר. מילת גברים נהוגה גם כן בקרב הרבה דרוזים, אך כמסורת תרבותית, שכן לברית המילה אין משמעות דתית באמונה הדרוזית.
פלרמו (כדורגל)
מועדון הכדורגל פלרמו (באיטלקית: Palermo Football Club או Palermo FC) הידוע גם כ"פאלרמו קאלצ'יו" (Palermo Calcio) או פלרמו היא קבוצת כדורגל איטלקית מהעיר פלרמו שבסיציליה. המועדון הוקם במקור בנובמבר 1900, אולם פורק ב-18 באוקטובר 2019, והוקם מחדש באותה עונה. המועדון משחק בסרייה ב'.
המועדון נחשב היסטורית לאחד המועדונים הבולטים בדרום איטליה והוותיקים בליגה האיטלקית, והגיע לשיאו בשנות ה-2000 אז סיים שלוש פעמים ברצף במקום החמישי בסרייה א' והגיע לשמינית גמר גביע אופ"א ב-2005/2006. כמו כן למועדון 3 סגנויות גביע הקופה איטליה, ו-5 אליפויות הסרייה ב'.
הקמת המועדון ושנותיו הראשונות
על תאריך הקמת קבוצת הכדורגל הראשונה של פלרמו קיימת מחלוקת מסוימת: ישנם רשויות אשר מחשיבות את תחילת שנת 1898 כתאריך הרשמי של הקמת מועדון בגלל מכתבים שציינו בהם את המועדון והיו מיועדים לג'וזף וויטווקר - קונסול אנגלי ששהה בפלרמו וככל הנראה היה יו"ר המועדון הראשון. בכל אופן - התאריך הרשמי של הקמת המועדון המופיע בכלל הצהרות המועדון וההתאחדות הוא ב-1 בנובמבר 1900 כ"Anglo Palermitan Athletic and Football Club" (המועדון האנגלו-פלרמיאן לאתלטיקה וכדורגל). המועדון ככל הנראה הוקם על ידי איגנזיו מאחו פגאנו, עמית לעבודה יליד פלרמו שגילה את הכדורגל בעת לימודיו כסטודנט בלונדון, אנגליה - שנחשבת למולדת הכדורגל המודרני. הסגל הראשוני הורכב מ3 אנגלים ותשעה ילידי פלרמו, כאשר וויטווקר היה נשיא הכבוד של המועדון, ואדוארד דה גארטסון היה הנשיא בפועל, וצבעי הקבוצה המקורית היה אדום וכחול. המשחק המתועד הראשון של המועדון נערך ב-30 בדצמבר 1900 והקבוצה הובסה 0–5 נגד קבוצת חובבים אנגלית. המשחק הרשמי הראשון נערך ב-18 באפריל 1901 נגד מסינה בניצחונה של הקבוצה 2–3.
בשנת 1907 שם הקבוצה שונה ל"Palermo Foot-Ball Club" וצבעי הקבוצה שונו לצבעיו הנוכחיים, ורוד-שחור. ב-1908 ועד 1914 השתתפה הקבוצה בטורניר "גביע האתגר של ליפטון" שאורגן על ידי איש עסקים סקוטי בשם סיר תומאס ליפטון שם התחרתה כנגד נאפולי וניצחה אותה שלוש פעמים, כולל ניצחון היסטורי 0–6 ב-1912. בעת מלחמת העולם הראשונה המועדון הפסיק את פעילותו זמנית, הוקם המועדון מחדש בשנת 1919 בתור "Unione Sportiva Palermo" על ידי הוועדה הצעירה לסטודנטים וספורט. בשנות ה-20 התחרתה הקבוצה בעיקר ב Campionato Lega Sud - ליגת הכדורגל של דרום איטליה, והגיעה לחצי הגמר ב-1924. המועדון התפרק ב-1927 לאחר בעיות כלכליות קשות, והוקם שנה מאוחר יותר לאחר איחוד עם מועדון "Vigor Palermo", בשם "Palermo FootBall Club". לאחר מכן שיחקה הקבוצה בליגות חצי-מקצועיות עד עונת 1929, כאשר עלתה לליגה האיטלקית השלישית, ועונה לאחר מכן עלתה לסרייה ב'. בשנת 1932 הקבוצה עלתה בפעם הראשונה לסרייה א', והחלה לארח את משחקיה באצטדיון "Stadio Littorio" מאז, שהוא למעשה אצטדיונה הנוכחי שכיום נקרא אצטדיון רנצו ברברה. בעונת 1932/1933 הראשונה בליגה הבכירה סיים המועדון במקום ה-13 בליגה. המועדון שיחקה בסרייה א' עד סוף עונת 1935/1936 אז ירד מהמקום ה-15 בליגה, וקיים לראשונה דרבי מקומי נגד קטניה הסיציליאנית, דרבי שנקרא מאז "דרבי די-סיציליה".ב-1936 הוכרחה פלרמו על ידי המשטר הפשיסטי באיטליה לשנות את צבע המדים לצהוב-אדום, בהתאם לצבעי הרשות המקומית. בשנת 1939 היא נפסלה על ידי התאחדות הכדורגל של איטליה בשל בעיות כלכליות. והורחקה מהליגה האיטלקית. איחוד עם המועדון "Unione Sportiva Juventina Palermo" הביא את המועדון להיות מוקם מחדש בשם "Unione Sportiva Palermo-Juventina" ששיחקה בסרייה סי ב-1941 ובסרייה ב' ב-1942. המועדון לא הספיק לסיים את עונת 1942/1943 בעקבות פריצת מלחמת העולם השנייה באזור, בו זמנית הצבעים שונו בחזרה לורוד ושחור כשסיציליה הוכרזה "אזור מלחמה".לאחר מכן שונה שם המועדון ל "US Palermo".
לאחר מלחמת העולם השנייה
הקבוצה שהוקמה מחדש, חזרה לסרייה א' בשנת 1948 לאחר שעלתה מהמקום הראשון בסרייה ב'. סגל הקבוצה הורכב מאחד הכוכבים המפורסמים בהיסטורית הקבוצה הצ'כוסלובקי קשטמיר ויצ'פאלק שנרכש מיובנטוס, ביחד עם קונטי, כרמלו די בלה ופבאסי. המועדון שיחק בסרייה א' עד לעונת 1953/1954 אז ירד חזרה לסרייה ב'. לאחר ביצוע שינויים מרחיקי לכת בהנהלה, בשחקנים ובצוות המקצועי עלתה הקבוצה חזרה לסרייה א' ב-1955/1956. עד 1973, הקבוצה דילגה הלוך ושוב בין הליגות הראשונה והשנייה, כאשר היו מספר שחקנים בולטים בשנים אלו כמו החלוץ הארגנטיני סנטיאגו ורנאצה שהבקיע 51 שערים ב-115 משחקים במועדון, השוערים רוברטו אנזולין וקרלו מטראל, הקשר ג'וזפה פורינו והקיצוני פרנקו קאוזיו.
ב-1970 רכש את המועדון רנצו ברברה. בשנות ה-70 הקבוצה שיחקה בשני גמרי גביע איטליה נגד קבוצות בולוניה ויובנטוס, אך הפסידה בשניהם ונותרה הסגנית. בליגה, מ-1973 הקבוצה שיחקה בליגה השנייה עד 1984/1985, כאשר היא הדרדרה וירדה עד לליגה השלישית. בקיץ 1986 הקבוצה שוב פורקה בגלל בעיות כלכליות. בסתיו 1987, לאחר שנה בלי קבוצת כדורגל בפלרמו, הקבוצה הוקמה בפעם השלישית עם השם: "Unione Sportiva Palermo", והחלה לשחק בליגה הרביעית.
החזרה לליגה השנייה התרחשה בשנת 1991, אך עונה לאחר מכן הקבוצה ירדה לליגה השלישית. בעונת 1993 הקבוצה שוב עלתה לליגה השנייה ל-4 שנים, לאחריהן ירדה שוב לליגה השלישית. ב-1997 הקבוצה הייתה אמורה לרדת לליגה הרביעית, אך היא ניצלה בשל התפרקות כלכלית של קבוצה אחרת.
שנות ה-2000 ואילך
פלרמו, שנקנתה על ידי בעלי רומא, פרנקו סנסי, עלתה לליגה האיטלקית השנייה, הסרייה ב', ב-2001. לאחר עונה שקטה בליגה השנייה הקבוצה נמכרה לבעלים חדשים בקיץ 2002, והיא הגיעה למקום החמישי בעונה זו, כאשר פספסה את העלייה רק במחזור האחרון, נגד לצ'ה. פלרמו זכתה באליפות הליגה השנייה ב- בהפרש שערים מעל קליארי. עונת הייתה העונה הראשונה של הקבוצה המחודשת בסרייה א', ליגת העל האיטלקית, והראשונה של הקבוצה בכלל מאז 1973.
בעונת פגשה פלרמו את קבוצת וסטהאם יונייטד האנגלית, ניצחה אותה 0–4 בסיכום 2 המשחקים ועלתה לשלב הבתים של גביע אופ"א.
בעונת הקבוצה הפסידה בסיבוב הראשון של גביע אופ"א בפנדלים לקבוצת מלאדה בולסלאב.
בעונת הקבוצה הגיעה לשלב הבתים של הליגה האירופית.
במאי 2011 העפילה לגמר הגביע האיטלקי, והפסידה במשחק הגמר לאינטר מילאנו 3-1.
בסיום עונת 2012/2013 ירדה הקבוצה לליגה השנייה באיטליה אחרי 9 עונות ברציפות בליגה הראשונה באיטליה. עונה אחת בלבד לאחר מכן חזרה הקבוצה לליגה הראשונה, לאחר שסיימה במקום הראשון בליגה השנייה.
ב-24 ביוני 2019 סורבה בקשתה של פלרמו להיכלל בסרייה ב' מפאת קשיים כלכליים. ב-12 ביולי 2019 הקבוצה הוצאה מהסרייה ב' ולא נכללה ברשימת הקבוצות לעונה הבאה. יותר מאוחר ביולי, לאחר התעניינות של 6 קבוצות רכישה, המועדון הוקם מחדש על ידי חברת "Hera Hora S.r.l." בראשות דאריו מירי, וזאת על מנת שיוכל להשתתף בעונת 2019/2020 ולהתחיל את דרכו בסרייה D מיידית. ב-18 באוקטובר 2019, מועדון המקור הגיע לפשיטת רגל ופורק רשמית עקב חובות וחדלות פרעון, והמועדון החדש שהוקם עוד לפני כן לקח את הזכויות על המועדון ששיחק בסרייה די בשם: "אס. אס. די. פלרמו" (SSD Palermo). כבר בעונתה הראשונה בסרייה די, סיימה הקבוצה במקום הראשון ועלתה לסרייה סי. ב-16 ביוני 2020 המועדון שינה את שמו לשם: "מועדון הכדורגל פלרמו" (Palermo Football Club).
בסיום עונת 2021/2022 שבה הקבוצה לשחק בסרייה ב'.
אצטדיון ואוהדים
פלרמו משחקת באצטדיון רנצו ברברה שנמצא בעיר פלרמו, החל כבר מפתיחתו ב-1932, בתקופת השלטון הפשיסטי באיטליה, ושמו היה "סטאדיו ליטוריו" משחק הבכורה שהתקיים ב-24 בינואר 1932 נגמר בניצחון 1–5 של פלרמו על אטאלנטה. בשנת 1936 שונה שם האצטדיון ל"סטאדיו מישל מארון" - על שם גיבור פשיסטי שנהרג במלחמת האזרחים בספרד. לאחר מלחמת העולם השנייה שונה שם האצטדיון ל"סטאדיו לה פבוריטה" על שם שכונת "Favorita" שם האצטדיון נמצא. ב-1984 האצטדיון הורחב לכ-50,000 מקומות. ושופץ עוד פעם ב-1989. ב-2002 שונה שם האצטדיון שוב לשמו הנוכחי "אצטדיון רנצו ברברה" על שם היו"ר המיתולוגי של המועדון רנצו ברברה בשנות ה-70.
אוהדים פלרמו ברובם מגיעים מהעיר פלרמו, אולם הקבוצה פופולרית ביותר באזור מערב סיציליה, ובקרב מהגרים סיציליאנים שהיגרו לצפון איטליה, מה שגורם לכך שלפלרמו יש ממוצע קהל חוץ גבוהה מאוד ביחס לליגה האיטלקית. למועדון שלוחות אוהדים בעיר סולינגן הגרמנית שם הקימו מהגרים סיציליאנים בשנת 2007 קבוצה בשם "FC Rosaneri" על שם הכינוי של פלרמו, שמשחקת בליגות הנמוכות בגרמניה. נפוץ בקרב אוהדי הקבוצה להציג את דגל סיציליה במשחקים.
היריבה הכי גדולה של פלרמו זו קבוצת הכדורגל של קטניה, והמפגשים בין הקבוצות נקראים "Derby di Sicilia" ("הדרבי הסיציליאני"), אולם קיימת עוד קבוצה סיציליאנית, מסינה, ששיחקה בסרייה א' לפרקים ביחד עם קטניה ופלרמו, אבל היריבות איתה היא בעוצמות נמוכות הרבה יותר מהיריבות בין קטניה לפלרמו.
לפי סקר מקיף שנעשה ב-2008, לקבוצה 1.47 מיליון אוהדים ברחבי איטליה, והוא אחד מעשרת המועדונים האהודים ביותר באיטליה. בעונת 2011/2012 נבחרו אוהדי פלרמו לזכות בגביע ההגינות של הסרייה א' ה- "Gaetano Scirea".
מדים וסמל
בתחילת דרכו של המועדון המדים היו בצבע כחול-אדום חצי-חצי.
מ-1907 ועד היום המועדון משחק עם מדים בצבעים ורוד ושחור, ומכונה "הרוזנרו" (הורודים-שחורים).
סמל המועדון לאורך השנים היה בצבעי המועדון ועם תמונת נשר בשילובים שונים, מה שנתן למועדון את הכינוי "לה-אקילה" ("הנשרים").
דברצן
דברצן (בהונגרית: Debrecen, ביידיש: דעברעצין) היא העיר השנייה באוכלוסייתה בהונגריה, אחרי בודפשט. דברצן היא המרכז האזורי של חבל המישור הגדול הצפוני ובירת מחוז היידו-ביהר.
מיקום ותשתיות תעבורה
דברצן נמצאת במישור ההונגרי הגדול, 220 קילומטרים מזרחית לבודפשט, על יד הפארק הלאומי הורטובאג' (Hortobágy), פארק לאומי שנודע בפוסטה ההונגרית בטבע הפראי שבו ובחקלאות המסורתית שלו.
העיר הייתה מבודדת במקצת בעקבות מחסור בדרכים נוחות ובכבישים שמחברים את העיר לבודפשט, מרכז התחבורה העיקרי של הונגריה, ובעקבות העובדה שמערכת הדרכים והכבישים של הונגריה מתמקדת במרכז המדינה. בידוד זה עיכב את התפתחות התיירות בעיר ואת מיצוי הפוטנציאל הכלכלי של האזור. למרות זאת, הכבישים החדשים של הונגריה הובילו לעלייה בטיולים ובנסיעות בין בודפשט לדברצן. ב-2006 הושלמה האוטוסטרדה (Motorway M35) המחברת את דברצן לבודפשט. כמו כן בוצעו שיפורים בכביש המהיר וחידוש למסילות הברזל בחלקים מסוימים של קווי הרכבת בין בודפשט לדברצן, כחלק מתוכניתו של האיחוד האירופי לפיתוח הונגריה בין השנים 2004 - 2006. נמל התעופה דברצן (השני בגודלו במדינה) החל לאחרונה בתהליך שדרוג כדי לקלוט ולהוציא טיסות בינלאומיות רבות יותר.
היסטוריה
לפני שהמדיארים (השבטים ההונגריים הקדומים) השתלטו על שטחי הונגריה המודרנית, חיו מספר שבטים שונים באזור העיר. העיירה החלה להתקיים בעקבות איחודם של כפרים קטנים ששכנו באזור. אזכור שלה בשם "דברזּן" ("Debrezun") מופיע לראשונה בשנת 1235. השם הגיע כנראה ממקור סלאבי, מן הביטוי "דוברה זליים" ("dobre zliem" - קרקע טובה). על פי תאוריות אחרות, מקור השם מן השפה הטורקית.
בשנת 1361 המלך לאיוש הראשון, מלך הונגריה (בהונגרית: נאג' לאיוש, Nagy Lajos) העניק לתושבי דברצן את הזכות לבחור את מועצת העיר ואת שופטה. מהלך זה הקנה הזדמנויות שונות ורבות עבור תושביה. בתחילת המאה ה-16 הייתה דברצן עיר מסחר חשובה. בין השנים 1450–1507, היא הייתה בשליטתה של משפחת הוניאדי.
במהלך תקופת השלטון העות'מאני באזור, עקב היותה קרובה לגבול ועקב כך שלעיר לא הייתה חומה או טירה, מצאה עצמה דברצן במצבים קשים ומגוונים, והעיר הצליחה לשמור על עצמה ועל תושביה בזכות כישוריהם הדיפלומטיים של מנהיגיה. לעיתים, הגנה האימפריה העות'מאנית על העיר, ולעיתים השליטים הקתולים באירופה, ואפילו לעיתים בידי גיירג' ראקוצי השני, נסיך טרנסילבניה. תדירות שינוי המגינים על העיר הובילה את תושביה להיות פתוחים לדיעות שונות, וכך אימצה דברצן לעצמה את הרפורמציה הפרוטסטנטית בשלב מוקדם יחסית, וזכתה לכינוי "רומא הקלוויניסטית". בשלב זה היו רוב תושבי העיר בעיקר הונגרים פרוטסטנטים.
בשנת 1693 העלה לאופולד הראשון, שליט האימפריה הרומית הקדושה, את קרנה של העיר ואפשר לה להפוך לעיר מלכותית חופשייה. בשנת 1715 שבה הכנסייה הקתולית לדברצן, ותושבי העיר הקצו עבורה מקום להקים בעיר כנסייה, כדי שהנזירים הפיאריסטים יוכלו לבנות את קתדרלת אנה הקדושה. בזמנים ההם הייתה העיר מרכז תרבותי, מסחרי וחקלאי חשוב ביותר, ומלומדים ומשוררים רבים נרשמו ללימודים בקולג' הפרוטסטנטי של העיר (שהוא כיום אוניברסיטת דברצן).
גל החום בצפון אמריקה (2021)
גל החום בצפון אמריקה (2021) היה גל החום הקיצוני ביותר שנמדד אי פעם בצפון היבשת ושהשפיע רבות על תושבי מערב האוקיינוס השקט ומערב קנדה. בפרט בצפון קליפורניה, איידהו, מערב נבדה, אורגון ווושינגטון בארצות הברית, כמו גם קולומביה הבריטית ובהמשך גם באלברטה, מניטובה ובטריטוריות הצפון מערביות, ססקצ'ואן ויוקון.
דברצן
היסטוריה
לאחר המלחמה החלה דברצן לשגשג באיטיות. בשנת 1857 הושלמה בניית קו הרכבת בין בודפשט לדברצן, והעיר הפכה במהרה להיות צומת דרכים. בתי ספר, בתי חולים, כנסיות, מפעלים וטחנות נבנו, בנקים וחברות ביטוח התמקמו בעיר. מראה העיר החל להשתפר גם הוא: מבנים חדשים וגבוהים יותר נבנו, כמו גם פארקים ווילות גדולות ומפוארות, שלא דמו למבנים שאפיינו את העיר לפני כן, וכך הפכה העיר לבעלת מראה מודרני יותר. בשנת 1884 הייתה דברצן לעיר ההונגרית הראשונה שיש בה חשמליות וקרוניות (ה"ווילאמוש").
גל החום בצפון אמריקה (2021)
גל החום גרם למספר רב של שריפות ענק, אשר הובילו לשיבוש נרחב באזור. אחת מהן הרסה במידה רבה את ליטון שבקולומביה הבריטית, המקום בו נקבעה הטמפרטורה הגבוהה ביותר בקנדה. החום גרם גם לפגיעה בתשתיות הכבישים והרכבות, סגירת עסקים, שיבוש אירועי התרבות והביא להמסה נרחבת של גושי שלג, שחלקם הביאו לשיטפונות.
דברצן
היסטוריה
לאחר מלחמת העולם הראשונה נקרעו מהונגריה שטחים רבים וחשובים בחלקה המזרחי, שהועברו לרומניה, וכך הפכה דברצן שוב לעיר הממוקמת בקרבת הגבול. היא הייתה תחת שליטת צבא רומניה למשך תקופה קצרה ב-1919. בעקבות התפתחות ענף התיירות בהונגריה, הגיעו תיירים רבים לדברצן, דבר שנתן לעיר תאוצה לשגשוג מחודש. בניינים רבים, לרבות בריכת שחייה מקורה והאצטדיון הראשון בהונגריה, נבנו בפארק המרכזי, הנאג'ארדה (Nagyerdő - "היער הגדול"), וסיפקו מתקני שעשועים ופנאי לתושבי העיר. בניית בניין האוניברסיטה הושלמה. ההורטובאג', ששטח מרעה גדול ממנו היה בבעלות העיר, הפך לאטרקציה תיירותית.
במהלך מלחמת העולם השנייה כמעט הושמדה דברצן כליל, 70% ממבניה ניזוקו, 50% מהם הושמדו לגמרי. קרב גדול, קרב דברצן, התרחש על יד העיר באוקטובר 1944. לאחר 1944 החל תהליך השיקום במדינה, ולזמן קצר הפכה דברצן שוב הפעם לבירת הונגריה. תושבי העיר החלו לבנות מחדש את עירם, בניסיון להשיב אליה את המצב שלפני המלחמה, אבל לממשלה הקומוניסטית החדשה בהונגריה היו תוכניות שונות. מוסדות העיר ונכסיה נלקחו והועברו לבעלות הציבור. מהלך זה הכריח לשנות את המסורת של העיר והביא את העיר להפסדים שונים, חצי משטחה סופח לעיירות הסביבה, והעיר הפסידה את זכויותיה על ההורטובאג'. ב-1952, שני כפרים חדשים - אבש (Ebes) ונאג'הג'ש (Nagyhegyes) - הוקמו על חלקים מן העיר, ואילו בשנת 1981 סופח לדברצן הכפר הסמוך יוז'ה (Józsa). בנייני הדירות החדשים שימשו כמקום דיור לתושבים שאיבדו את בתיהם במהלך המלחמה. בעשורים הבאים הייתה דברצן לעיר השלישית בגודלה בהונגריה (אחרי בודפשט ומישקולץ), והפכה לעיר השנייה בגודלה בשנות ה-90, לאחר שאוכלוסיית מישקולץ הצטמצמה.
גל החום בצפון אמריקה (2021)
רקע
ב־23 ביוני הזהיר שירות מזג האוויר הלאומי של ארצות הברית ה-NWS, מפני גל חום מתקרב בצפון מערב האוקיינוס השקט, שאת מקורו ניתן לייחס לגשמים בסין. שם עלה האוויר החם והלח ולבסוף נשאב על ידי זרם הסילון שהוביל אותו מזרחה מעל מים קרירים יותר. כאשר זרם אוויר זה נתקל באזור לחץ גבוה במפלס העליון, המכונה גם רכס, הוא החל להתעוות באופן משמעותי ב-25 ביוני, ואילץ להכיל את אזור הלחץ הגבוה מדרום לנפתול זרם הסילון.
תנאים אלה פינו מקום לחסימת רקס מסיבית. במצב זה, אזור בלחץ גבוה נשאר שם זמן רב ואינו מאפשר לציקלונים לעבור דרכו, מה שהיה יכול לקרר את האזור. מכיוון שצפון מערב האוקיינוס השקט, בדיוק כמו דרום מערב, חווה תנאי בצורת קשים, האוויר החם שכבר התחמם מהר מהרגיל, שהעצים את הרכס בצורה כה חזקה, גרם לכיפת חום.
דברצן
חינוך
לדברצן אוניברסיטה גדולה, אוניברסיטת דברצן, שמבניה העיקריים בנויים בסגנון אדריכלי נאה. לאוניברסיטה מספר פקולטות והיא מתפקדת גם כמתקן מחקר חשוב באירופה. ב-2019 למדו באוניברסיטת דברצן כ-27,000 סטודנטים. כחמישית מהם סטודנטים זרים בהם כ-200 ישראלים הלומדים בעיקר את מקצועות הרפואה השונים - רפואה כללית, רפואת שיניים ורוקחות.
גל החום בצפון אמריקה (2021)
רקע
לאחר שכיפת החום ריחפה מעל קולומביה הבריטית וצפון מערב ארצות הברית במשך מספר ימים, היא החלה לנוע מזרחה, ושברה שיאים ממזרח להרי הרוקי, במיוחד בחלקים הצפוניים של מחוזות הערבה.
פרנק דוקס (מוזיקאי)
אדם קינג פיני (באנגלית: Adam King Feeney; נולד ב-12 בספטמבר 1983), הידוע בשם הבמה פרנק דוקס (Frank Dukes), הוא מפיק מוזיקלי ותקליטן קנדי. הוא זכה להכרה כמלחין וכמפיק מוזיקלי כשעבודתו נוצלה על ידי מפיקים מוזיקליים כדי לדגום אותה בהפקות משלהם; הפקות רבות שלו שימשו בשירים של אמנים גדולים ברחבי ההיפ הופ והפופ, בהם לורד, טראוויס סקוט, פיוצ'ר, יאנג ת'אג, דרייק וקניה וסט. מאז, הוא לקח תפקיד מפיק מוזיקלי מסורתי יותר, ועבד באולפן עם אמנים כמו קמילה קביו ופוסט מאלון. מאז 2015, הוא ניהל גם את ספריית המוזיקה Kingsway, המכילה דגימות רבות. דוקס זכה בפרס גראמי הלטיני בשנת 2019, על הפקת השיר "Con Altura" של רוסליה, בקטגוריית "השיר האורבני הטוב ביותר". בשנת 2020, קיבל מועמדות לפרס גראמי לאלבום השנה ושיר השנה, כמפיק אלבומו של פוסט מאלון, Hollywood's Bleeding.
דברצן
קהילה יהודית
ראשית ההתיישבות היהודית בדברצן הייתה בסוף המאה ה-18. התיישבות זו נתקלה בהתנגדות האזרחים והעירייה לכניסת היהודים לעיר, אך תמיכת הממשלה אפשרה התיישבות זו. יהודים הגיעו מכל רחבי המדינה, ובשנת 1848 מנה מספרם 100. בשנת 1842 הוקצה שטח של שמונה דונם לבית קברות יהודי, ובשנת 1843 הוקמו בה "חברה קדישא" ובית עלמין. בשנים 1849–1867 גדל פי עשרים מספר היהודים בעיר, נבנו בתי כנסת ובית ספר וב-1856 נבחר הרב אדוארד אהרליך כרב הראשון של הקהילה. בית הכנסת הראשון הוקם סמוך לכנסיית סנט אנה ב-1850 במימון העירייה, וכיום שוכן במקומו בית ספר יסודי קתולי. לאחר שהתאפשרו מגורי יהודים בתוך דברצן עצמה, נבנה בית הכנסת ברחוב נאג'אוי, ובשנת 1890 הוקמו באותו רחוב המקווה הראשון ומאפיית מצות. במאה ה-20 רכשה הקהילה היהודית מגרשים בסמוך לרחוב נאג'אוי עליהם הוקם המרכז הרוחני של הקהילה. חוקי האמנציפציה משנת 1867 אפשרו שגשוג כלכלי ליהודים בעיר, ובשנת 1869 גרו בעיר 1,920 יהודים ועשר שנים מאוחר יותר הגיע מספרם ל-4,000. עיסוקיהם העיקריים של היהודים היו מסחר, תעשייה, רפואה, עריכת דין, הנדסה ובנקאות. יהודי דברצן השתלבו תרבותית והזדהו עם הסביבה ההונגרית תוך שהם משתמשים בשפה ההונגרית ויוצרים קשרי חברה עם החברה ההונגרית המקומית, אך נמנעים מהתבוללות מלאה. לאחר הקרע ביהדות הונגריה ב-1871 התחלקה הקהילה לשתיים: עדה אחת הצטרפה לנאולוגים ואחת נותרה במעמד עצמאי של סטטוס קוו. השנייה הקימה בית כנסת ברחוב סנט אנה והראשונה ברחוב אטוואן. ב-1886 נסגרה הנאולוגית והתמזגה בקודמת, אך עוד באותה שנה פרשו השמרנים והקימו קהילה אורתודוקסית נפרדת. בשנת 1889 התרחבה פעילות היהודים לתחומי המקצועות החופשיים, כעריכת דין ורפואה. בתקופה שבין 1890 ל-1914 שגשגה הקהילה ומספר היהודים בה גדל ל-10,000 איש. בשנת 1894 נבנה בית הספר ברחוב שימונפי, ובשנת 1895 נבנה בית הכנסת ברחוב נאג'וורד (כיום רחוב פרנץ דיאק). מרכז התיישבות הקהילה ומוסדותיה היה סמוך למרכז העיר, אך עם צמיחת הקהילה היהודית התפשטו היהודים אל מחוץ לגבולות הרובע היהודי, ובעיקר לרבעים המערביים של העיר.
גל החום בצפון אמריקה (2021)
הטמפרטורות
רוב צפון מערב האוקיינוס השקט, הידוע בדרך כלל במזג האוויר הממוזג שלו בחודש יוני, מדד טמפרטורות מרביות של 20–35 מעלות צלזיוס מעל הרגיל במהלך גל החום. למעשה, הטמפרטורות היו כל כך חריגות שהשפל הלילי היה גבוה יותר מהטמפרטורות הגבוהות הממוצעות שהאזור הזה בדרך כלל מרגיש בעונה זו של השנה.
פרנק דוקס (מוזיקאי)
קריירה
בשנות האלפיים מכר דוקס את הביט הראשון שלו, תמורת 250 דולר, לאמן הקלות מקומי של היפ הופ מטורונטו בשם "General Too Smoth". בשנת 2008, דוקס זכה למיקום הראשון בתשלום עבור אמן מרכזי באותה התקופה, הפקה עבור הראפר האמריקאי לויד בנקס. בנקס שילם לדוקס 5,000 דולר עבור הפקה, שהופיעה בהמשך באלבום האולפן השלישי של בנקס, H.F.M. 2 כשיר בשם "Sooner or Later", בהשתתפות הראפר האמריקאי רייקוון.
דברצן
קהילה יהודית
טרם מלחמת העולם הראשונה ניהלה הקהילה חיים תוססים שנקטעו עם פרוץ המלחמה. עם גבור האנטישמיות נאסר על היהודים להחזיק בבתי קולנוע ובמסבאות, והוטלו עליהם הגבלות נוספות. כרסום זכויות היהודים, שהחל ב-1919, הלך וגבר. עם זאת יהודי דברצן הפעילו חיי קהילה, בעיר פעלו מוסדות ובתי ספר יהודים. בין הפעילים הבולטים ניתן למנות את המורה לעברית משה אישביתי מנהיים. ב-1937 עלה גל אנטישמיות חדש בעיר ובהמשך קיבל קיפוחם של היהודים גיבוי חוקי מהשלטון. באפריל 1944, לאחר כניסת הצבא הנאצי להונגריה, פורסמה הוראה להקמת גטו והיהודים רוכזו בשני גושי בניינים בחלקה המערבי של העיר שכונו הגטו הגדול והגטו הקטן. יהודים חויבו לענוד טלאי צהוב והחלו להילקח לעבודות כפייה. מהגטו הובלו היהודים ורוכזו בבית החרושת ללבנים טרם שנשלחו לרכבות הגירוש. בחודש יוני 2015 נקבע בבית החרושת ללבנים שבעיר, שלט זיכרון ראשון אי פעם, המציין שממקום זה שולחו בחודש יוני 1944 אלפי יהודי העיר והסביבה אל מחנות ההשמדה והכפייה.
גל החום בצפון אמריקה (2021)
קנדה
הטמפרטורות הגבוהות ביותר של גל החום נרשמו בקולומביה הבריטית, אך גם מחוזות ושטחים אחרים סבלו. נכון ל-29 ביוני נקבעו 103 שיאי חום בכל הזמנים ברחבי מערב קנדה. ב-29 ביוני הטמפרטורה בליטון שבקולומביה הבריטית הגיעה ל 49.6 מעלות צלזיוס. הטמפרטורה הגבוהה ביותר שנרשמה אי פעם בקנדה. טמפרטורה זו נמדדה לאחר קביעת שיאים חדשים ברציפות של 46.6 ב-27 ביוני ו-47.9 ב-28. ביוני.
פרנק דוקס (מוזיקאי)
קריירה
בהתבוננות בבעיות האישור המדגמיות שהיו לראפר אמינם בשירו "Like Toy Soldiers", היה לדוקס רעיון להלחין יצירות מקור המיועדות לשימוש בדגימה של מפיקים מוזיקליים אחרים בהפקותיהם. הוא החל להקליט את הקומפוזיציות שלו, תוך שימוש בציוד וינטג' המעורר את הסגנון של שנות השישים והשבעים, וארז אותם בכרכים שונים לאוסיף בשם Kingsway Music Libary, שהוא מוכר עם אישור לשימוש בדגימות שלו. הוא המשיך להפיץ חלק מהמוזיקה שלו בצורה כזאת והזמין מוזיקאים שונים לשתף פעולה או לתרום לפלטפורמה שלו.
גל החום בצפון אמריקה (2021)
ארצות הברית
כמה ערים מרכזיות, כולל סיאטל, פורטלנד וספוקיין, חוו טמפרטורות גבוהות העולות בהרבה על 38 מעלות צלזיוס.
הטמפרטורה החמה ביותר במהלך גל החום בארצות הברית נרשמה בפשסטין, וושינגטון, ובמחוז צ'לן, וושינגטון, שם הטמפרטורות זינקו ל-48 מעלות צלזיוס ב-29 ביוני, מעט מעל השיא הקודם שנמדד באזור בעבר.
דברצן
יהדות אורתודוקסית ורבנות
כיהן בה כרב ואב"ד בקהילה היהודית האורטודקסית רבי משה שטרן בעל הבאר משה בנו של הרב אברהם שטרן (רב) בעל מחבר הספרים כתבי א"ש ומליצי א"ש (על היארצייטים). לאחר מכן כיהן במשך 30 שנה כרב הראשי הרב בנימין זאב קראוס (1891–1921) בן רבי אליעזר צבי קראוס סבו של בני גנץ. נולד בסולאד בשנת 1853 ולמד בין היתר בישיבה של הרב אברהם סופר בעל הכתב סופר. וכן רבי יעקב שפרן המכונה הצדיק מקומרנא אך גורש מן העיר מפני שלא היה בעל אזרחות הונגרית.
גל החום בצפון אמריקה (2021)
ארצות הברית
בין 1894, עת החלו למדוד את הטמפרטורות בסיאטל, וביוני 2021, טמפרטורות של מעל 38 מעלות צלזיוס נמדדו רק שלוש פעמים. בגל החום הזה, בשדה התעופה הבינלאומי בסיאטל-טקומה נמדדו במשך שלושה ימים רצופים טמפרטורות של מעל 38 מעלות צלזיוס.
נפגעים
גל החום מהווה בעיה בערים הגדולות בצפון מערב. בסיאטל ובפורטלנד יש את האחוז הנמוך ביותר והשלישי-הנמוך ביותר של משקי הבית הממוזגים בין אזורים עירוניים מרכזיים בארצות הברית, בהתאמה. בשנת 2015, סקר מפקד האוכלוסין האמריקני מצא כי רק ל-33% מהבתים בסיאטל יש מיזוג אוויר, אך מספר זה גדל ל 44% בסקר 2019, ככל הנראה בשל מגמת ההתחממות באזור זה. שיעור משקי הבית הממוזגים נמוך עוד יותר בקולומביה הבריטית על אף עלייה ניכרת לאורך השנים.
החום הקיצוני והתנאים היבשים הובילו לקריאות של מדענים, כבאים ופוליטיקאים שונים שלא להשתמש בזיקוקים במהלך חגיגות יום העצמאות במערב ארצות הברית.
חב"ד למען ילדי צ'רנוביל
פרויקט חב"ד למען ילדי צֶ'רנוֹבִּיל (מכונה בקיצור: ילדי צ'רנוביל) הוא פרויקט של צעירי אגודת חב"ד בישראל, שבמסגרתו עלו לישראל אלפי ילדים יהודים מאזור צ'רנוביל במשך שנות 1990–2017.
גל החום בצפון אמריקה (2021)
קנדה
לפחות 19 שריפות התלקחו בין התאריכים 27–29 ביוני, אם כי רק אחת מהן גרמה לפינוי תושבים מבתיהם.
דברצן
יהדות אורתודוקסית ורבנות
בין מלחמות העולם כיהן כרב הקהילה האורתודוקסית בדברצן הרב שלמה צבי שטראסר.
חב"ד למען ילדי צ'רנוביל
רקע
אסון צ'רנוביל, ב-26 באפריל 1986, גרם לפיזור נשורת רדיואקטיבית בשטחים נרחבים, בעיקר באוקראינה, בלארוס ורוסיה, שבהם חיים מיליוני בני אדם, מהם רבבות יהודים. לאחר שמחקרים של ארגון הבריאות העולמי הוכיחו כי סכנה גדולה במיוחד נשקפת לילדים, האוכלוסייה בעלת האמצעים מיהרה לעזוב את האזור.
גל החום בצפון אמריקה (2021)
ארצות הברית
גל החום גרם נזק לתשתיות ברחבי צפון מערב האוקיינוס השקט. כבישים רבים נמסו.
דברצן
יהדות אורתודוקסית ורבנות
בשנת 1937 קיבל את משרת הרבנות בעיר דברצן הרב פרופסור מאיר וייס, משרה בה החזיק עד שנת 1944. בעת כהונתו ברבנות בעיר זו התמנה לחבר הקורטריון של הסמינר הרבני של בודפשט, בו שימש בין השנים 1942–1944, לאחר מכן עלה לישראל. רב העיר נכון ל-2019 הוא הרב אשר אהרנפלד מחבר הספר, דברי אשר. גם נעמי כשר תלמידה חכמה המרצה בענייני פילוסופיה יהודית ומחברת ספרים בענייני תורת המוסר אשתו של פרופסור אסא כשר גם היא ילידת דברצן.
חב"ד למען ילדי צ'רנוביל
רקע
בשנת 1990 פנו נציגי הקהילות היהודיות באזורים אלו לתנועת חב"ד בבקשה להוציא את ילדי המשפחות היהודיות העניות שנותרו באזור.
גל החום בצפון אמריקה (2021)
ארצות הברית
במחוז קינג, שלושה עשר אנשים מתו מהחום. מרבית מקרי המוות התרחשו בקרב קשישים. היו לפחות שלושה קורבנות טביעה, שניסו לברוח מהחום. יתר על כן, כמעט 1,800 איש פנו לקבלת ייעוץ רפואי, ונזקקו לסיוע רפואי במחלות הקשורות לחום.
דברצן
יהדות אורתודוקסית ורבנות
במשך שנים רבות לא כיהן בדברצן רב רשמי מטעם מדינת הונגריה עד אור לי"ב באלול תשפ"ב 9 בספטמבר 2022 אז התמנה לרב ראשי בדברצן ולרב הקהילה הרב שמואל פייגין המשמש כשליח חב״ד בעיר יחד עם אשתו הרבנית ריקי פייגין מי"ח באלול תש״ע 28 באוגוסט 2010. את אירוע ההכתרה לרבנות כיבד בהשתתפותו הרב הראשי האשכנזי לישראל הרב דוד ברוך לאו ועוד רבנים, נציגי הממשלה, נציגי העירייה ואישים חשובים. בהמשך נפגשו חברי המשלחת שהכתירוהו לרב עם ראש ממשלת הונגריה ויקטור אורבן וממלא מקומו ז׳ולט שמיין, שהבטיחו בהתחייבות לעמוד לימין היהודים האזרחים בעיר ולמנוע פגיעה בנושאי דת.
חב"ד למען ילדי צ'רנוביל
העלייה לישראל
לאחר שהתברר כי השנים שחולפות אינן מקטינות את הסכנה הרדיואקטיבית, הורה רבי מנחם מנדל שניאורסון לצעירי חב"ד להקים בכפר חב"ד מוסדות לקליטת הילדים, בראש הארגון עמד יוסי רייטשיק מצעירי חב"ד. ב-3 באוגוסט 1990, י"ב באב תש"ן הועלתה לישראל הקבוצה הראשונה, שמנתה 196 ילדים. מאז הועלו במסגרת הפרויקט 80 קבוצות ובסך הכל כ-2,500 ילדים. בעקבותיהם עלו גם חלק מהוריהם.
הילדים נקלטו במעונות בכפר חב"ד, שם עברו בדיקות ומעקב רפואי וקיבלו תזונה מתאימה. במקביל, סיפק הפרויקט תרופות וציוד רפואי לילדים שנותרו באזורים שבהם קיימת השפעה רדיואקטיבית.
הוקרה
הפרויקט נחשב לאחד המיזמים המפורסמים של צעירי חב"ד בישראל, וזכה להכרה של האו"ם.
ב-1995 קיבל הפרויקט את פרס מגן שר העבודה והרווחה.
פרנק דוקס (מוזיקאי)
חיים אישיים
לדוקס שני בנים. הוא מתגורר בלוס אנג'לס, קליפורניה, לאחר שעבר ממיסיסוגה, אונטריו.
חב"ד למען ילדי צ'רנוביל
הוקרה
ב-1997 השירות הבולאי הישראלי הנפיק "בול חב"ד למען ילדי צ'רנוביל".
מקס ורבורג
מקס מוריץ וַרבורג (בגרמנית: Max Moritz Warburg; 5 ביוני 1867– 26 בדצמבר 1946) היה בנקאי נודע ופוליטיקאי יהודי-גרמני.
קורות חיים
מקס ורבורג נולד בהמבורג למשפחת בנקאים יהודית אמידה, בנו השני של מוריץ ורבורג ושרלוטה אסתר ורבורג. אביו ניהל את הבנק המשפחתי בהמבורג זה הדור השלישי, משה מרקוס ורבורג ואחיו גרשון ייסדו ב-1798 בהמבורג את הבנק מ"מ ורבורג ושות' (M. M. Warburg & Co).
השכלה ומקצוע
ורבורג היה פקיד בבנקים בפרנקפורט ואמסטרדם לפני שירותו הצבאי במינכן. ב-1890 הוא עבד בפריז ו-1891 בלונדון בבנק של רוטשילד. ב-1893 חזר להמבורג ונעשה שותף בבנק המשפחתי מ"מ ורבורג ושות' (M.M. Warburg & Co). ב-1895 נעשה גם פאול שותף. האח הצעיר יותר, פליקס, היגר לארצות הברית והצטרף לבנק קוהן, לוב ושות' (Kuhn, Loeb & Co).
בנק ורבורג גדל מאוד בסוף המאה ה-19. המאזנים הראו על גידול פי חמישה, ומספר העובדים הוכפל בתקופה קצרה. ורבורג קָשר קשרי ידידות אמיצים עם איש הספנות היהודי אלברט באלין (1857–1918). בתמיכתו של בנק ורבורג עלה קו המבורג–אמריקה שבבעלותו של באלין לחברת הספנות השנייה בגודלה בגרמניה. מ-1910 ניהל ורבורג את הבנק והצליח מאוד למרות מלחמת העולם הראשונה והמשבר הכלכלי שבא בעקבותיה.
רובה צלפים M89SR
רובה M89SR הוא רובה צלפים חצי-אוטומטי בתצורת בולפאפ, שתוכנן על ידי ד"ר נחמיה סירקיס ויוצר על ידי מספר חברות מישראל, ובהן: חברת Sardius, חברת Technical Consulting International וחברת Technical Equipment International שאף מייצרת כיום את הרובה.
מקס ורבורג
פוליטיקה
מ-1904 עד 1919 היה ורבורג חבר בפרלמנט של המבורג. הוא היה יועץ של הקיסר וילהלם השני והשתתף במשא ומתן על חוזה ורסאי. הוא עזב את שולחן המשא ומתן משום שלדבריו התנאים היו לא קבילים.
רובה צלפים M89SR
הנדסה
רובה ה-M89SR הוא למעשה רובה M-14 בקליבר 7.62x51 מ"מ נאט"ו שהומר לתצורת בולפאפ (bullpup) ושודרג בארגונומיה על מנת לתפקד כרובה צלפים או רובה קלעים קומפקטי ומדויק. הרובה קצר מאוד (85 ס"מ) וקל למדי (רק 4.5 ק"ג ריק, כ-6 ק"ג טעון עם כוונת טלסקופית).
מקס ורבורג
אחרי מלחמת העולם הראשונה
כדי לקדם סחר חוץ אחרי מלחמת העולם הראשונה פיתחו ורבורג ופאול פון מנדלסון-ברתולדי מהבנק הברלינאי מנדלסון ושות' (Mendelssohn & Co.) ב-1920 את חברת הנאמנות הגרמנית BDO. ורבורג מינה את חברו הבנקאי והסנטור בדימוס אוגוסט לאטמן לחבר הנאמנים של החברה.
רובה צלפים M89SR
הנדסה
תצורת bullpup היא תצורה של רובה בה המחסנית ומנגנון הפעולה נמצאים בתוך הקת, הרבה מאחורי ההדק. באמצעות תכנון זה אפשר לייצר רובה קצר, ללא התפשרות על אורך הקנה (שחיוני לעוצמת הירי ולדיוק, בייחוד לטווחים ארוכים). תצורת ה-bullpup הייתה נפוצה אז באירופה עבור רובי סער (דוגמת ה-FAMAS הצרפתי או ה-SA80 הבריטי) אך רוב רובי הצלפים היו רובים בריחיים עם קנים ארוכים, על מנת להשיג דיוק מרבי. היתרון המרכזי בתצורת ה-bullpup הוא השגת רובה קצר עם קנה ארוך. רובה צלפים קצר הוא רובה שקל להחביא ולפרוש בשטח במתארים של לחימה אורבנית וקצב האש החצי-אוטומטי שלו הופך אותו לנשק קלעים מצוין. יתרה מכך, הרובה כה קצר, עד שניתן להרכיב עליו גם משתיק-קול ולשמור על אורך של כמטר - קצר ביחס לרובי צלפים אחרים.
למרות התצורה החדשנית, ה-M89SR מציג ביצועי צליפה טובים מאוד עבור רובה צלפים חצי-אוטומטי: טווח ירי אפקטיבי מקסימלי של 1,000 מטר, עם דיוק של 1 דקת קשת (1 MOA) עם תחמושת צבאית תקנית.
היסטוריה
ה-M89SR הוצג לראשונה כ"Sardius M36 Sniper Weapon System" בשנות ה-80 של המאה ה-20. את הרובה תכנן ד"ר נחמיה סירקיס. הרובה התבסס על מנגנון הפעולה והקנה של רובה ה-M14 האמריקני המדויק, ומשתמש באותה תחמושת (קליבר (7.62x51mm NATO) אך נבדל ממנו בכך שהורכב בתצורת bullpup (ראו בהמשך) ומתפסי הרובה מעץ הוחלפו במתפסים מפלסטיק. הרובה יועד להחליף את רובי ה-M14 כרובה הצלפים התקני של צה"ל והצבא אף הזמין 1,300 יחידות, אך הדבר לא יצא לפועל עקב קשיי מימון של החברה, שלא יכלה לעמוד בעסקה. בסופו של דבר צה"ל רכש רק 50 רובים, ונשאר עם ה-M14 כרובה הצלפים הסטנדרטי עד 1997 (אז אומץ הרמינגטון M-24).
כאשר סרדיוס פשט את הרגל, חברת Technical Consulting International (בקיצור: TCI) קנתה את הרישיון לייצר את ה-M36. החברה ביצעה מספר שינויים ותיקונים בנשק (כגון הוספת קת מסיבי פחמן), וקראה לרובה M89SR, ראשי תיבות של Model 89 Sniper Rifle (דגם 89 רובה צלפים).
משום שהרובה יוצר בכמויות קטנות, נעשה בו שימוש רק ביחידות המיוחדות של צה"ל, בכוחות מסתערבים (יחידת דובדבן של צה"ל וביחידות הימ"ס של משמר הגבול), וגם בהם השימוש מועט. ה-M89SR נחשב לרובה צלפים מצוין, עם דיוק לא רע בכלל עבור רובה חצי-אוטומטי, אך עם היתרונות של אורך קצר יחסית (לרבות עם משתיק קול) וקצב אש מהיר, דבר שהופך אותו למצוין עבור לוחמה בשטח בנוי. הרובה נמכר בהצלחה ליחידות מיוחדות בחו"ל.
כאמור, ה-M89SR עלה באופן ניכר על רוב רובי הצלפים של צה"ל בסוף שנות ה-80 של המאה ה-20 (ובפרט על הגליל צלפים) הן בדיוק והן בקומפקטיות. קשיי תקציב של החברות המייצרות מנעו ממנו להפך לרובה העתיד של צה"ל, למרות איכויותיו. בשנות ה-90 של המאה ה-20 הוחלט בצה"ל להתבסס על רובה צלפים בריחי על מנת לשפר את היכולות ואת הדיוק של צלפים, ורובה הרמינגטון M-24 נבחר בתור נשק הצלפים התקני של צה"ל. כדי למלא את הצורך ברובה צלפים/קלעים חצי-אוטומטי הוחלט לרכוש את רובה M82A1 בארט (זהו רובה כבד בקליבר 12.7 מ"מ שבסופו של דבר יועד לשימוש כנגד מטרות קשות ולא כרובה צלפים רגיל) ומאוחר יותר את רובה ה-SR-25, שנחשב לאחד הטובים מסוגו בעולם (דיוק של 0.75 דקות הקשת). על אף ש-SR-25 אומץ רשמית ב-2001, קיימים עדיין מספר רובי M89SR שנמצאים בשימוש ביחידות המיוחדות.
ראסל פריי
ראסל ויליאם פריי (באנגלית: Russell William Fry; נולד ב-31 בינואר 1985) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השביעי של מדינת קרוליינה הדרומית. פריי, חבר המפלגה הרפובליקנית, כיהן טרם שירותו בקונגרס האמריקאי כנציג מחוז הבחירה ה-106 בבית הנבחרים של קרוליינה הדרומית בשנים 2015–2023.
ביוגרפיה
פריי נולד בשלהי ינואר 1985 בעיר סרפסייד ביץ' (Surfside Beach) שבמזרח קרוליינה הדרומית. את לימודיו הגבוהים השלים באוניברסיטת קרוליינה הדרומית ובבית הספר הפרטי למשפטים השוכן בצ'ארלסטון.
במאי 2015 הודיע נלסון הארדוויק, חבר בית הנבחרים של קרוליינה הדרומית, על התפטרותו מתפקידו לאחר שהנהגת בית הנבחרים חקרה האשמות בדבר הטרדה מינית מצדו. בעקבות זאת התקיימו בחירות מיוחדות להחלפתו של הארדוויק, בהן התמודד פריי. הוא זכה במרב קולות הבוחרים בבחירות המקדימות של המפלגה הרפובליקנית, אך לא ב-50% מהם. לפיכך הוא התקדם לסיבוב שני מול טיילר סרוואנט, משגבר עליו בסיבוב מכרייע זה, ניצח ללא התנגדות בבחירות הכלליות.
לאחר ההסתערות על הקפיטול ב-6 בינואר 2021, הצביע טום רייס, חבר בית הנבחרים של ארצות הברית מטעם מחוז הקונגרס השביעי של קרוליינה הדרומית, בעד הדחתו של הנשיא דונלד טראמפ. פריי מתח ביקורת על רייס בשל הצבעתו בעד ההדחה, והצהיר כי ישקול להתייצב מולו בבחירות 2022. באוגוסט 2021 הכריז פריי באורח רשמי כי יתמודד מול רייס בבחירות האמצע, בנימוק כי ההחלטה של רייס להדיח את טראמפ הניעה אותו לעשות כן. ב-1 בפברואר 2022 הביע טראמפ את תמיכתו בפריי. בפריימריז של המפלגה הרפובליקנית ב-14 ביוני, פריי ניצח את רייס בפער של 26.6%. ב-8 בנובמבר נבחר לקונגרס האמריקאי עם 64.9% מהקולות.
במהלך השבוע הראשון להתכנסות הקונגרס ה-118 של ארצות הברית נבחר פריי לשמש כנשיא מחזור הצעירים. ב-16 בינואר 2023 הוכרז כי פריי יהיה חבר בוועדת המשפט של בית הנבחרים. בשנת 2023 נמנה פריי בין 47 הרפובליקנים שהצביעו בעד החלטה שהורתה לנשיא ג'ו ביידן להשיב את חיילי הכוחות המזוינים של ארצות הברית מסוריה בתוך 180 יום.
מקס ורבורג
אחרי מלחמת העולם הראשונה
מ-1924 היה ורבורג חבר במועצת הבנק המרכזי הגרמני (Reichsbank). בעקבות עליית הנאצים לשלטון ב-1933 נאלץ לפרוש מהמועצה בשל יהדותו. העיתון "המבורגר פרֶמדֶנבּלָט" (Hamburger Fremdenblatt) כינה בשנת 1928 את מ"מ ורבורג ושות' "מוסד הבנקאי הגרמני המייצג ביותר, בר המזל והמצליח ביותר והמבטא בצורה הטובה ביותר את רוח המסחר של אזור ההנזֶה". ב-1932 היה ורבורג חבר ב-20 מועצות מנהלים; ב-1933 היה עדיין חבר ב-14 מועצות מנהלים, וב-1935 ב-12. בין השאר היה במועצת המנהלים של חברת הספנות לויד הצפון-גרמנית (Norddeutsche Lloyd) בברמן וב-HAPAG (Hamburg Amerikanische Packetfahrt Actien Gesellschaft – חברת מניות משותפת למשלוח חבילות המבורג אמריקה). כבר במחצית 1933 הוא נאלץ להתפטר ממועצת המנהלים של HAPAG. דבריו בטקס הפרישה ראויים לציון: "חברת הספנות הגרמנית הגדולה והחזקה ביותר היא, בעיקר, פרי עבודתם של שני יהודים. האחד הוא אלברט באלין המנוח והשני הוא האדם שיש לו הכבוד לעמוד בפניכם... אם אנחנו נאלצים עתה להיפרד מכם עמיתיי לעבודה, אנחנו נושאים באשמה".
עזרה בבריחה
משנת 1928 היה ורבורג יו"ר ארגון חברת עזרה של יהודי גרמניה (Hilfsvereins der Juden in Deutschland), שנוסדה ב-1901. מ-1933 ועד 1938 עזר ורבורג עד לכ-75,000 איש להגר אל מחוץ לגרמניה. חלק ניכר מפעולות הבנק בשנים אלו היה בעזרה ליהודים לחסל את עסקיהם ולהגר. ורבורג עצמו היגר לארצות הברית ב-1938.
הגירה
ב-1938 נאלץ ורבורג להתפטר מתפקידו כמנהל, למכור את הבנק ולהגר לארצות הברית. ורבורג, שראה עצמו פטריוט גרמני, נשא נאום פרידה בפני 200 עובדים, וסיים במילים: אנחנו מאחלים להצלחת עבודתכם לברכה על עיר ההנזה המבורג וברכה לגרמניה.
נפטר ב-1946 בניו-יורק.
ב-1945, לאחר המלחמה, שבו רק שניים מבין הבנקים היהודים הרבים שהיו לבעליהם הקודמים; אחד מהם היה בנק ורבורג. נכדו בעל השם הזהה מקס ורבורג הוא (נכון לנובמבר 2011) שותף בהנהלת הבנק, שבמאזנו (נכון ל-2007) היו 4.3 מיליארד אירו.
משוואת סאקר-טטרוד
משוואת סאקר-טטרוד היא ביטוי אבסלוטי לאנטרופיה של גז אידיאלי קלאסי מונואטומי. המשוואה פותחה באופן עצמאי על ידי אוטו סאקר והוגו מארטין טטרוד בשנת 1912 בכמה מאמרים.
חשיבות המשוואה
חשיבותה של משוואה זו היא בחישוב קבוע האנטרופיה במשוואה הידועה: (1) כאשר U – אנרגיית המערכת, N – מספר האטומים במערכת, V – נפח המערכת,{K_B} – קבוע בולצמן, {s_0} – קבוע האנטרופיה
מיכאל היימן
מיכאל היימן (Heyman; 5 באפריל 1928 - 22 בינואר 2008) היה חוקר ציונות, מנהל הארכיון הציוני המרכזי ויו"ר האיגוד הישראלי לארכיונאות ולמידע.
משוואת סאקר-טטרוד
חשיבות המשוואה
עד להופעתה של משוואת סאקר-טטרוד קבוע האנטרופיה חושב באופן אמפירי. הישג זה עלול להתפרש כלא מרשים, אך כדי להשיגו נדרשו קונספטים חדישים ופורצי דרך מפיזיקה קוונטית ופיזיקה סטטיסטית.
מיכאל היימן
ביוגרפיה
היימן נולד בפרייבורג בדרום מערב גרמניה ב-1928. משפחתו התגוררה באמריך (Emmerich) שבריינלנד. בשנת 1936, עם ההרעה במצבם של היהודים בגרמניה, נסעו בני המשפחה לפלשתינה, לבדוק אפשרויות של הגירה. אביו קנה בנהריה משק חקלאי קטן.
משוואת סאקר-טטרוד
חשיבות המשוואה
משוואת סאקר-טטרוד ביחידות הטבעיות היא: (2) == דריבציה מפיזיקה סטטיסטית == בגבול הקלאסי אכלוס רמות האנרגיה קטן בהרבה מאחד. נרצה ששתי ההתפלגויות בוזה-איינשטיין ופרמי-דירק עבור בוזונים ופרמיונים בהתאמה יתלכדו להתפלגות אחת, כדי שלכל רמת אנרגיה ההתפלגות תהיה קטנה בהרבה מ1 נדרוש:
(3)
מיכאל היימן
ביוגרפיה
ביוני 1937, הגיעה המשפחה לנהריה, והיימן החל ללמוד בבית הספר התיכון "חוגים" בחיפה. בשנת 1947 הוא החל ללמוד היסטוריה באוניברסיטה העברית בירושלים. בשנת 1951 זכה בפרס על שם חיים נחמן ביאליק לסטודנטים מצטיינים. לאחר סיום לימודיו ב-1953 עבד מספר חודשים בארכיון הציוני, ואז נסע לאוניברסיטת קיימברידג', לשם כתיבת הדוקטורט שלו. נושא עבודת המחקר היה: "המדיניות הבריטית ודעת הקהל בשאלה הטורקית 1908–1914". היימן הגיש את עבודת הדוקטור באפריל 1957, וסיים את לימודי התואר בהצטיינות יתרה. עם סיום לימודיו חזר לישראל, לעבודה בארכיון הציוני, אותו ניהל בשנים 1971–1990. הוא המשיך בעבודתו המחקרית גם לאחר פרישתו לגמלאות. בין השאר פרסם יחד עם יוסף ונקרט, את יומניו של תיאודור הרצל.
משוואת סאקר-טטרוד
חשיבות המשוואה
\tau - טמפרטורה ביחידות הטבעיות, \varepsilon - אנרגיה, \mu - פוטנציאל הכימי
מיכאל היימן
ביוגרפיה
היימן ראה את ייעודו בהתמקצעות תחום ההיסטוריה של הציונות ובעידוד גישה מדעית-למדנית בחקר התנועה הציונית. גולת הכותרת של עבודתו היא עריכתו המדעית לשלושת הכרכים: תיאודור הרצל, עניין היהודים – ספרי יומן.
משוואת סאקר-טטרוד
חשיבות המשוואה
פונקציית ההתפלגות בגבול שתתקבל היא:
מיכאל היימן
ביוגרפיה
היימן הרצה בבית הספר לארכיונאות ולספרנות באוניברסיטה העברית והיה יו"ר האיגוד הישראלי לארכיונאות ולמידע. היה ממייסדי מכון חיים וויצמן לחקר הציונות באוניברסיטת תל אביב. היה פעיל במכון ליאו בק לחקר ההיסטוריה של היהדות דוברת הגרמנית, ובהיברו יוניון קולג'. היימן לקח חלק מרכזי בתכנון ובהקמת בניין חדש ומודרני לארכיון הציוני המרכזי, שנחנך בנובמבר, 1987.
משוואת סאקר-טטרוד
חשיבות המשוואה
(4)
מיכאל היימן
ביוגרפיה
היימן נפטר ב-2008. השאיר אחריו אישה בשם צלינה (ליניקה) לבית ספיר, וילדים: שלומית ומוטי.
משוואת סאקר-טטרוד
חשיבות המשוואה
(5) כאשר ומאחר שזיהינו ש כאשר {Z_1} פונקציית החלוקה הקנונית פר חלקיק חופשי בנפח V, {n_Q} הריכוז הקוונטי, לפרטים נוספים ראי/ה פונקציית החלוקה הקנונית.
ריכוז הקוונטי מוגדר על ידי כאשר M - מסת האטום, \hbar - קבוע פלאנק חלקי 2 פאי
בעזרת פיתוח אלגברי של משוואה 5 תתקבל:
(6)
כאשר הגדרנו.
הפוטנציאל הכימי מוגדר על ידי:
(7)
על ידי אינטגרציה על מספר האטומים, נקבל את האנרגיה החופשית של הלמהולץ:
(8) חשוב להדגיש שבאופן פורמלי מכיוון שמספר החלקיקים בדיד עלינו לבצע את הסכום:
(9)
ששונה מהאינטגרל רק בביטוי \ln(N) כאשר משתמשים בזהויות של ln. אך נשים לב שמתקבל:
(10) המעבר האחרון הוא קירוב סטרלינג עבור N \gg 1, זהו פתרון האינטגרל של \ln(N) ולכן השימוש באינטגרל מוצדק.
(11)
כאשר הסימון N,V מסמל שמספר החלקיקים והנפח קבועים. זו משוואת סאקר-טטרוד ביחידות טבעיות משוואה 2.
פיתוח בפיזיקה קלאסית
צורת אוילר של האנטרופיה היא:
כאשר U – אנרגיית המערכת, T – טמפרטורת המערכת, P – לחץ במערכת, V – נפח המערכת, N מספר החלקיקים במערכת, \mu - הפוטנציאל הכימי
ממשוואות המצב של גז אידיאלי נקבל את הקשרים:
(13)
כאשר {K_B} - קבוע בולצמן, {C_v} - קיבול החום בנפח קבוע של גז אידיאלי
בעזרת גיבס-דוהם נקבל:
(15) נציב באגף ימין את נגזרות משוואות 13, 14 ונבצע אינטגרציה:
(16) כאשר C - קבוע כלשהו, נהוג לסמנו, \phi - קבוע
הפוטנציאל הכימי לאחר מעט אלגברה הוא:
(18)
כאשר {C_p} - קיבול חום בלחץ קבוע, בגז מונואטומו.
כך שזו משוואת האנטרופיה הקלאסית שמקבילה למשוואה 1.
כאשר h - קבוע פלאנק
בעיית האפס
מהחוק השלישי של התרמודינמיקה כאשר עלינו לקבל  אך במשוואת סאקר-טטרוד נקבל שאיפה למינוס אינסוף. תוצאה זו עלולה להתפרש כך שהנוסחא איננה נכונה, אך נשים לב שכאשר מקבלים ש{n_Q} \ll 1 ולכן ההנחה של גז אידיאלי קלאסי אינה תקפה יותר, וכפועל יוצא מכך, משוואת סאקר-טטרוד אינה קבילה.
אנטרופיה של גזים שונים
האנטרופיה של גז ניאון בטמפרטורה 27.2K בלחץ אחת אטמוספירה הוא:
התוצאה ממשוואת סאקר-טטרוד היא:
האנטרופיה הנמדדת של גז חמצן בטמפרטורה 298.1K בלחץ אחת אטמוספירה היא:
ניתן לראות שאכן תוצאות משוואת סאקר-טטרוד מתיישבת בצורה תקינה לתוצאות הניסיונית.
גזים אידיאליים עם דרגות חופש פנימיות
האנרגיה הכללית של חלקיק בעל דרגות חופש פנימיות היא:
(19)
כאשר - אנרגיית מרכז המסה,  - אנרגיית דרגות החופש הפנימיות (ובריאציות, סיבובים)
נגדיר וסכום גיבס שיתקבל הוא:
(20) כאשר, הוזנחו חזקות גדולות יותר של מכיוון שבגז אידיאלי האכלוס דליל מאוד.
פונקציית ההתפלגות היא: (21) בצורה דומה למשוואה 5 עבור כמות ידועה של N אטומים:
(22)
(23)
לאחר אינטגרציה הגורם שיתווסף לאנרגיה החופשית של הלמהולץ הוא לכן התוספת לאנטרופיה היא:
(24) עבור ספין S נקבל לפיכך נקבל:
(25)
אלון כהן (כדורגלן)
אלון כהן (נולד ב-23 באוגוסט 1973) הוא כדורגלן עבר ישראלי, ששיחק בעמדת המגן הימני.
קריירה
באמצע עונת 1993–1994 עבר ממכבי יבנה למכבי עירוני אשדוד מהליגה הלאומית. בתחילה השתלב כהן כשחקן קישור אחורי ולא מצא מקום קבוע בהרכב. בעונה השנייה הפך כהן למגן הימני הקבוע לאחר המעבר של עופר טלקר להפועל חיפה. בעונה השלישית המשיך בעירוני גם בליגה הארצית.
בעונת 1996–1997 הצטרף כהן לקבוצת הפועל פתח תקווה בליגה הלאומית ובעונה הראשונה סיים עם קבוצתו במקום השני. ושיחק בה שתי עונות.
בעונת 1998–1999 הצטרף כהן לקבוצת הפועל כפר סבא, אך מיעט לשחק ובסוף העונה חזר למכבי יבנה ושיחק בשורותיה בליגה א'.
נשיקה אחת ממך
עם יציאתו הרשמית כסינגל בפברואר נכנס השיר אל המקום הראשון במצעדים השבועיים של רשת ג' ומדיה פורסט.
רקע וכתיבה
השיר נכתב והולחן על ידי שלומי חן, עובד והופק על ידי תמיר צור.
יוסי חרסונסקי סקר את השיר בחיוב תוך שהעניק לו ציון של שלושה כוכבי זהב מתוך חמישה בסך הכל.
הצלחה
השיר זכה להצלחה רבה בישראל, כאשר הצליח לכבוש את פסגת המצעד של מדיה פורסט פעמיים ברצף ולהגיע למקום הראשון בהשמעות ברדיו ובמצעד של רשת ג'.
נכון ל-15 באפריל 2020, עומד מונה הצפיות של האודיו ביוטיוב על למעלה מ-5 מיליון.
אולפני ההנפשה של פוקס
אולפני ההנפשה של פוקס (באנגלית: Fox Animation Studios) הייתה חברת הפקות אמריקאית, בבעלות פוקס המאה העשרים, אשר הייתה ממוקמת בפיניקס, בירת מדינת אריזונה שבארצות הברית. החברה, אשר פעלה החל מ-9 באוגוסט 1994 עד 26 ביוני 2000, הפיקה חמש הפקות מונפשות בלבד, שהן סדרת הטלוויזיה "הרפתקאות מתוך ספר המידות" (1996–2000) וסרטי ההנפשה "אנסטסיה" (1997), "נסיך מצרים" (1998), "ברטוק המשגע" (1999) ו"טיטאן" (2000).
היסטוריה
האנימטורים דון בלות' וגרי גולדמן הפיקו עבור Sullivan Bluth Studios את הסרטים "על קסמים ועכברים" (1982), "פייבל והחלום האמריקאי" (1986), "המסע לעמק החלומות" (1988), "גן עדן לכלבים" (1989) ו"אצבעונית" (1994), כאשר האחרון לא הצליח כלכלית. בעקבות הכישלון, בשנת 1994 האנימטורים נשכרו על ידי ביל מצ'אניק, יו"ר פוקס המאה העשרים בזמנו, כדי ליצור אולפן הנפשה לחברה שיתחרה באולפני ההנפשה של וולט דיסני, אשר זכו להצלחה בסוף שנות השמונים ותחילת שנות התשעים, עם יציאת הסרטים "בת הים הקטנה" (1989), "היפה והחיה" (1991), "אלאדין" (1992) ו"מלך האריות" (1994). מצ'אניק, בשיתוף ג'ון מטויאן, נשיא חטיבת ההנפשה של פוקס המאה ה-20, צירף את סטיפן בריין, סמנכ"ל בכיר ב-Silver Pictures, כסמנכ"ל בכיר/מנכ"ל בכדי לפקח על החברה ולנהל את הפעילות השוטפת של החטיבה.
ההפקה הראשונה של החברה הייתה סדרת הטלוויזיה "הרפתקאות מתוך ספר המידות", אשר שודרה בין השנים 1996–2000. בשנת 1997, יצא לאקרנים הסרט הראשון של החברה, "אנסטסיה", אשר זכה להצלחה ביקורתית ורווחית. בהמשך החברה הפיצה את הסרטים "נסיך מצרים" (1998) ו"ברטוק המשגע" (1999). שנה לפני סגירת החברה והפצת סרטה האחרון, "טיטאן" שהפסיד 100 מיליון דולר, פוטרו 300 אנשים מתוך 380, על מנת "לעשות סרטים ביעילות רבה יותר".
ב-26 ביוני 2000, לאחר שש שנות פעילות, החברה נסגרה כתוצאה מתשואות כספיות גרועות. עקב סגירת החברה, בוטלו חמישה סרטים - הראשון שהיה אמור להיות עיבוד לרומן "Barlowe's Inferno" מאת ויין בארלו; השני שהיה אמור להיקרא "The Little Beauty King" ("מלך היופי הקטן") והיה אמור לשמש כפרודיה לסרטי הרנסאנס של דיסני, בביום סטיב אודקרק; השלישי שהיה אמור להיות מבוסס על רצועת הקומיקס "over the hedge" מאת מייקל פריי וטיי. לואיס; הרביעי שהיה אמור להיקרא "Africa" ("אפריקה") ולהיות מיועד למבוגרים; והחמישי שהיה אמור להיות סרט שעלילתו מתרחשת בעידן הקרח.
המטה לשעבר של הסטודיו ישב ללא שימוש ונטוש עד שנהרס בשנת 2017, כאשר מאוחר יותר נבנה בו מתחם דירות.
הפלינגר (מכונית)
הפלינגר (באנגלית: Haflinger vehicle) הוא רכב שטח קטן, הנעה כפולה 4x4, מתוצרת יצרנית הרכב האוסטרית שטייר דיימלר פוך אשר יוצרה בין השנים 1959–1974.
סך הכול יוצרו 16,647 יחידות.
דגמי ה"הפלינגר" נרכשו על ידי צבאות: שווייץ, אוסטריה, אוסטרליה, קטנגה, הרפובליקה הדמוקרטית של קונגו, בריטניה, קנדה, וארצות הברית.
עבור אוסטריה וגרמניה יוצר דגם "הפלינגר" בתצורת כבאית.
Second Time
Second Time הוא אלבום אולפן/מהדורה מחודשת של הזמרת הישראלית מאיה סימנטוב, כמו גם אלבום רשמי של המפיק מוזיקלי הישראלי עופר ניסים. האלבום יצא לאור ב-12 בספטמבר 2006, על ידי חברת התקליטים סטאר-69-רקורדס. האלבום כלל את להיטי המועדונים "Alone", "First Time" ו-"Be My Boyfriend" שזכו להשמעות רבות בפלטפורמות הסטרימינג השונות. Second Time הוא מעין מהדורה מחודשת של אלבום הבכורה של סימנטוב וניסים, First Time, שיצא לאור בשנת 2005 וזכה להצלחה גם כן.
אף על פי שיצא בשנת 2006, נחשב Second Time לאחד מהאלבומים הישראליים המושמעים ביותר בכל הזמנים בספוטיפיי, עם סך מצטבר של למעלה מ-15 מיליון השמעות. השיר "First Time" (שיר הנושא של האלבום) נחשב לאחד מ-35 השירים הישראליים המושמעים ביותר בכל הזמנים בספוטיפיי.